Fredag aften udbrændte første sal af gårdhus på Nordre Ringgade i Aalestrup. Politi og brandvæsen blev tilkaldt kort efter klokken 20, og da de nåede frem var det meste af 1. salen samt taget allerede udbrændt. Ifølge vagtchef ved Nordjyllands Politi Frank Liltorp er omstændighederne omkring branden mistænkelige, og branden skal nu undersøges nærmere for at fastslå, om den kan være påsat. Ingen beboere var hjemme under branden.

Referat:
Første sal af et nedlagt landbrug i Aalestrup udbrændte fuldstændigt under en brand, som politiet mistænker for at være påsat. 